Jean Berain den eldre
Store norske leksikon,Kunst og estetikk,Design,Interiør- og møbeldesignere
Jean Berain den eldre var en fransk arkitekt, ornamentstikker og teaterdekoratør. Han var kammertegner for Ludvig 14 og hadde en stor kunstnerisk innflytelse.
Variert produksjon Berain leverte utkast til alle slags dekorasjoner, interiører, smykker og kostymer. Han publiserte dem gjennom kobberstikk som fikk vidtrekkende innflytelse. Style Berain Stilen til Jean Berain den eldre utgikk fra den italienske groteske stilen. Karakteristisk for style Berain er grotesker med spinkelt løvverk og båndornamentikk i buer og knekk, palmetter, muslinger, maskaroner og orientaliserende figurer. Denne stilen dominerte den senere delen av tiden til Ludvig 14 og ble den vanligste dekor i régence-tiden. Jean Berain den yngre Hans sønn, Jean Berain den yngre (1674–1726), utgav en rekke kobberstikk i samme maner som faren, og arbeidene deres er ofte blitt forvekslet. Les mer i Store norske leksikon Kunsthåndverk og kunstindustri i Frankrike